CELEX: 32017R0172
Language: hu
Date: 2017-02-01 00:00:00
Title: A Bizottság (EU) 2017/172 rendelete (2017. február 1.) a 142/2011/EU rendeletnek az állati melléktermékek biogázzá vagy komposzttá történő átalakítására vonatkozó paraméterek, valamint a kedvtelésből tartott állatok eledelének behozatalára és a feldolgozott trágya kivitelére vonatkozó feltételek tekintetében történő módosításáról (EGT-vonatkozású szöveg. )

2.2.2017   
            
            
               HU
            
            
               Az Európai Unió Hivatalos Lapja
            
            
               L 28/1
            
         A BIZOTTSÁG (EU) 2017/172 RENDELETE
   (2017. február 1.)
   a 142/2011/EU rendeletnek az állati melléktermékek biogázzá vagy komposzttá történő átalakítására vonatkozó paraméterek, valamint a kedvtelésből tartott állatok eledelének behozatalára és a feldolgozott trágya kivitelére vonatkozó feltételek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) (állati melléktermékekről szóló rendelet), és különösen annak 15. cikke (1) bekezdésének c) pontjára, 27. cikkének g) pontjára, 41. cikkének (3) bekezdésére és 43. cikke (3) bekezdésének második albekezdésére,
   mivel:
   
               (1)
            
            
               A 142/2011/EU bizottsági rendelet (2) rögzíti az 1069/2009/EK rendelet végrehajtására vonatkozó szabályokat, többek között az állati melléktermékek biogázzá vagy komposzttá történő átalakítására vonatkozó paramétereket, valamint a kedvtelésből tartott állatoknak szánt importált eledel forgalomba hozatalának feltételeit és a 2. kategóriába sorolt anyagok kivitelére vonatkozó szabályokat.
            
         
               (2)
            
            
               A 142/2011/EU rendelet V. melléklete rögzíti az állati melléktermékek biogázzá vagy komposzttá történő átalakítására vonatkozó előírásokat. Az V. melléklet III. fejezete 2. szakasza 3. pontjának b) alpontja szerint az illetékes hatóság bizonyos körülmények fennállása esetén engedélyezheti a III. fejezetben megadottaktól eltérő egyedi követelmények alkalmazását.
            
         
               (3)
            
            
               Ebben az esetben azonban indokolt, hogy az emésztési maradványokat és a komposztot csak azokban a tagállamokban lehessen forgalomba hozni, ahol az alternatív átalakítási paramétereket engedélyezték. Annak érdekében, hogy az illetékes hatóság kellő rugalmassággal tudja szabályozni a 142/2011/EU rendelet V. melléklete III. fejezete 2. szakaszának 3. pontjában említett biogáz- vagy komposztálóüzemeket, indokolt kivonni a III. melléklet 3. szakaszának 2. pontjában foglalt előírások hatálya alól azokat az emésztési maradványokat és komposztokat, amelyekre vonatkozóan a tagállam már engedélyezte alternatív átalakítási paraméterek alkalmazását. A 142/2011/EU rendelet V. mellékletét ezért a fentieknek megfelelően módosítani kell.
            
         
               (4)
            
            
               A tagállamok csak a jóváhagyott harmadik országokból származó állati melléktermékek és a belőlük származó termékek behozatalát engedélyezhetik. A tagállamok engedélyezhetik halászati melléktermékekből származó, kedvtelésből tartott állatoknak szánt nyers eledel behozatalát abban az esetben, ha az olyan halászati melléktermékekből származik, amelyeket a 2006/766/EK bizottsági határozat (3) II. mellékletében szereplő, az emberi fogyasztásra szánt halászati termékek behozatala tekintetében engedélyezett nem uniós származási országok valamelyikében állítottak elő. A halászati melléktermékekből származó, kedvtelésből tartott állatoknak szánt feldolgozott eledel behozatala esetében ez a feltétel nem teljesül. Ezért a halászati melléktermékekből származó, kedvtelésből tartott állatoknak szánt feldolgozott eledel behozatalára szigorúbb feltételek vonatkoznak, mint a halászati melléktermékekből származó, kedvtelésből tartott állatoknak szánt nyers eledel behozatalára. Indokolt engedélyezni az olyan, halászati melléktermékekből származó, kedvtelésből tartott állatoknak szánt feldolgozott eledel behozatalát, amelyet a halászati melléktermékekből származó, kedvtelésből tartott állatoknak szánt nyers eledel behozatala tekintetében engedélyezett nem uniós származási országok valamelyikében állítottak elő. A 142/2011/EU rendelet XIV. melléklete II. fejezetének 1. szakaszában található 2. táblázatot ezért a fentieknek megfelelően módosítani kell.
            
         
               (5)
            
            
               Az elégetésre vagy hulladéklerakóban történő elhelyezésre szánt feldolgozott trágya kivitele tilos. Az 1069/2009/EK rendelet 43. cikkének (2) és (3) bekezdésével összhangban azonban a biogáz- vagy komposztálóüzemben való felhasználásra szánt említett anyag kivitele megengedett, feltéve, hogy a rendeltetési ország a Gazdasági Együttműködési és Fejlesztési Szervezet (OECD) tagállama. Annak érdekében, hogy lehetőség legyen a feldolgozott trágya és a kizárólag feldolgozott trágyát tartalmazó szerves talajjavító szerek kivitelére, indokolt olyan szabályokat hozni, melyek szerint az ilyen termékeket nem elégetés, hulladéklerakóban történő elhelyezés, illetve biogáz- vagy komposztálóüzemekben való felhasználás céljából ki lehet vinni olyan országokba, amelyek nem tagjai az OECD-nek. Ezeknek a szabályoknak olyan követelményeket kell tartalmazniuk, amelyek legalább egyenértékűek a feldolgozott trágya és a kizárólag feldolgozott trágyát tartalmazó szerves talajjavító szerek forgalomba hozatalára vonatkozó követelményekkel. A 142/2011/EU rendelet XIV. mellékletét ennek megfelelően módosítani kell.
            
         
               (6)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 142/2011/EU rendelet 25. cikke az alábbi bekezdéssel egészül ki:
   
      „(4)   A XIV. melléklet V. fejezetében meghatározott szabályokat az ott említett származtatott termékeknek az Unióból történő kivitelére kell alkalmazni.”
   
   2. cikk
   A 142/2011/EU rendelet V. és XIV. melléklete az e rendelethez tartozó melléklet szövegének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 300., 2009.11.14., 1. o.
   
   
      (2)  A Bizottság 2011. február 25-i 142/2011/EU rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).
   
      (3)  A Bizottság 2006. november 6-i 2006/766/EK határozata a kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról (HL L 320., 2006.11.18., 53. o.).
   
      MELLÉKLET
      A 142/2011/EU rendelet V. és XIV. melléklete a következőképpen módosul:
      
                  1.
               
               
                  Az V. melléklet III. fejezete 3. szakaszának 2. pontja helyébe a következő szöveg lép:
                  
                              „2.
                           
                           
                              A 2. szakasz 3. pontjának b) alpontjában említettek kivételével az olyan emésztési maradványokat és komposztot, amelyek nem felelnek meg az e szakaszban meghatározott követelményeknek, újra átalakításnak vagy komposztálásnak kell alávetni, illetve a Salmonella esetében azokat az illetékes hatóság utasításainak megfelelően kell kezelni vagy ártalmatlanítani.”
                           
                        
            
                  2.
               
               
                  A XIV. melléklet a következőképpen módosul:
                  
                              a)
                           
                           
                              A II. fejezet 1. szakaszában található 2. táblázat 12. sorának helyébe a következő szöveg lép:
                              
                                          „12
                                       
                                       
                                          Kedvtelésből tartott állatok eledele, beleértve a műcsontot
                                       
                                       
                                          
                                                      a)
                                                   
                                                   
                                                      Kedvtelésből tartott állatok feldolgozott eledele és műcsontok esetében: A 35. cikk a) pontjának i. és ii. alpontjában említett anyagok.
                                                   
                                                
                                                      b)
                                                   
                                                   
                                                      Kedvtelésből tartott állatok nyers eledele esetében: A 35. cikk a) pontjának iii. alpontjában említett anyagok.
                                                   
                                                
                                       
                                          A kedvtelésből tartott állatok eledelét és a műcsontot a XIII. melléklet II. fejezetével összhangban kellett előállítani.
                                       
                                       
                                          
                                                      a)
                                                   
                                                   
                                                      Kedvtelésből tartott állatok nyers eledele esetében:
                                                      A 206/2010/EU rendelet II. mellékletének 1. részében, vagy a 798/2008/EK rendelet I. mellékletében felsorolt azon harmadik országok, ahonnan a tagállamok engedélyezik az ugyanazon állatfajból származó friss hús behozatalát, amennyiben kizárólag a csontos hús engedélyezett.
                                                      Halból származó anyagok esetében a 2006/766/EK határozat II. mellékletében felsorolt harmadik országok.
                                                   
                                                
                                                      b)
                                                   
                                                   
                                                      Műcsont és kedvtelésből tartott állatok eledele a nyers eledel kivételével:
                                                      A 206/2010/EU rendelet II. mellékletének 1. részében felsorolt harmadik országok, valamint az alábbi országok:
                                                      
                                                                   
                                                               
                                                               
                                                                  (JP) Japán
                                                               
                                                            
                                                                   
                                                               
                                                               
                                                                  (EC) Ecuador
                                                               
                                                            
                                                                   
                                                               
                                                               
                                                                  (LK) Srí Lanka
                                                               
                                                            
                                                                   
                                                               
                                                               
                                                                  (TW) Tajvan
                                                               
                                                            Halból származó anyagokból előállított, kedvtelésből tartott állatoknak szánt feldolgozott eledel esetében a 2006/766/EK határozat II. mellékletében felsorolt harmadik országok.
                                                   
                                                
                                       
                                          
                                                      a)
                                                   
                                                   
                                                      Kedvtelésből tartott állatok konzervált eledele esetében: XV. melléklet, 3(A) fejezet.
                                                   
                                                
                                                      b)
                                                   
                                                   
                                                      Kedvtelésből tartott állatok feldolgozott eledele esetében, kivéve a konzervált eledelt: XV. melléklet, 3(B) fejezet.
                                                   
                                                
                                                      c)
                                                   
                                                   
                                                      Műcsont esetében: XV. melléklet, 3(C) fejezet.
                                                   
                                                
                                                      d)
                                                   
                                                   
                                                      Kedvtelésből tartott állatok nyers eledele esetében: XV. melléklet, 3(D) fejezet.”
                                                   
                                                
                                    
                        
                              b)
                           
                           
                              a melléklet a következő V. fejezettel egészül ki:
                              „V. FEJEZET
                              
                                 EGYES SZÁRMAZTATOTT TERMÉKEK KIVITELÉRE VONATKOZÓ SZABÁLYOK
                              
                              A lent felsorolt származtatott termékek kivitelére vonatkozó szabályok a 25. cikk (4) bekezdésében foglaltak szerint:
                              
                                           
                                       
                                       
                                          Származtatott termékek
                                       
                                       
                                          A kivitelre vonatkozó szabályok
                                       
                                    
                                          1
                                       
                                       
                                          Feldolgozott trágya és szerves talajjavító szerek, komposzt és biogázzá történő átalakításból származó emésztési maradványok, melyek a feldolgozott trágyán kívül nem tartalmaznak más állati mellékterméket vagy származtatott terméket
                                       
                                       
                                          A feldolgozott trágyának és azoknak a szerves talajjavító szereknek, komposztnak és biogázzá történő átalakításból származó emésztési maradványoknak, melyek a feldolgozott trágyán kívül nem tartalmaznak más állati mellékterméket vagy származtatott terméket, meg kell felelniük legalább a XI. melléklet I. fejezete 2. szakaszának a), b), d) és e) pontjában meghatározott feltételeknek.”